[{"text_idx": "#000005", "text": "\u2018Angen i\u2019r Elyrch gadw mwy o lechi gla\u0302n i helpu Ben Cabango i gael ei ddewis gan Gymru\u2019"}, {"text_idx": "#000006", "text": "Mae Michael Duff, rheolwr Abertawe, wedi bod yn canu clodydd yr amddiffynnwr wrth siarad a\u0302 golwg360"}, {"text_idx": "#000007", "text": "Mae angen i di\u0302m pe\u0302l-droed Abertawe gadw mwy o lechi gla\u0302n er mwyn helpu Ben Cabango i gael ei ddewis i chwarae dros Gymru, yn o\u0302l rheolwr yr Elyrch."}, {"text_idx": "#000008", "text": "Fe fu Michael Duff a Ben Cabango yn siarad a\u0302 golwg360 cyn ge\u0302m yr Elyrch yn erbyn Bristol City ddydd Sadwrn (Medi 2), a chyn i Gymru herio De Corea mewn ge\u0302m gyfeillgar a Latfia mewn ge\u0302m ragbrofol Ewro 2024 yr wythnos nesaf."}, {"text_idx": "#000009", "text": "Ond mae\u2019r Elyrch yn dal i geisio\u2019u buddugoliaeth gyntaf yn y Bencampwriaeth ar o\u0302l pedair ge\u0302m."}, {"text_idx": "#000010", "text": "\u201cMae angen i ni gadw mwy o lechi gla\u0302n iddo fe, oherwydd mae\u2019n gwneud iddo fe edrych yn well, sy\u2019n golygu bod ganddo fe fwy o siawns o gael i mewn i di\u0302m Cymru, sy\u2019n well iddo fe,\u201d meddai\u2019r rheolwr."}, {"text_idx": "#000012", "text": "\u201cMaen nhw i gyd yn fusnesau unigol, yn berchen ar eu cwmni\u0308au eu hunain; oni bai bod y ti\u0302m yn ennill, dydy hynny\u2019n dda i neb."}, {"text_idx": "#000014", "text": "\u201cAr hyn o bryd, mae\u2019r ffenest wedi gweld ambell gip, ond does dim perfformiad 90 munud cyflawn wedi bod, ond gobeithio y gall e fynd ac ennill cap arall."}, {"text_idx": "#000018", "text": "Wrth siarad am Ben Cabango fel unigolyn ac fel chwaraewr, dywed Michael Duff fod ganddo fe\u2019r rhinweddau addas i fod yn arweinydd ar hyn o bryd ac yn gapten yn y dyfodol."}, {"text_idx": "#000021", "text": "\u201cMae e\u2019n chwaraewr ifanc, ond dw i\u2019n credu bod ganddo fe rinweddau arweinydd mae angen i ni geisio dod a\u0302 nhw allan ynddo fe."}, {"text_idx": "#000022", "text": "\u201cMae e\u2019n barod i dderbyn gwybodaeth newydd am y pethau dw i\u2019n chwilio amdanyn nhw o ran amddiffynnwr a\u2019r ffordd dw i eisiau iddyn nhw amddiffyn."}, {"text_idx": "#000025", "text": "\u201cRydych chi eisiau gweithio gyda phobol sydd eisiau gwrando a dysgu, a dyna un peth mae e eisiau ei wneud."}, {"text_idx": "#000026", "text": "\u201cMae ganddo fe\u2019r rhinweddau corfforol i fod yn amddiffynnwr da, felly mae\u2019r cyfan yn rhan o\u2019r ge\u0302m mae gyda fi obsesiwn yn ei chylch hi."}, {"text_idx": "#000027", "text": "\u201cMaen nhw\u2019n derbyn llawer o fanylion ac mae\u2019n anodd gweithredu, ond pan fydd y geiniog yn disgyn, dyna pryd fydd e\u2019n chwaraewr llawer gwell eto.\u201d"}, {"text_idx": "#000028", "text": "Beth sy\u2019n gwneud arweinydd da?"}, {"text_idx": "#000029", "text": "Yn o\u0302l Michael Duff, mae creu arweinwyr o fewn y garfan yn rhan o\u2019i waith bob dydd fel rheolwr."}, {"text_idx": "#000030", "text": "\u201cArwain yw gosod safonau proffesiynol, dweud wrth y rhai sydd yn llai profiadol \u2018Nid dyma\u2019r ffordd o\u2019i gwneud hi os ydych chi eisiau cael mewn i\u2019r ti\u0302m\u2019."}, {"text_idx": "#000031", "text": "\u201cGall fod yn sgwrs bum munud yn y ffreutur."}, {"text_idx": "#000032", "text": "\u201cRydych chi\u2019n edrych ar ei sia\u0302p e [Ben Cabango], y ffordd mae e\u2019n gofalu amdano fe ei hun."}, {"text_idx": "#000033", "text": "\u201cMae peth rhyfedd am arweinyddiaeth. Mae pobol yn meddwl bod rhaid i chi bwrw\u2019r wal gyda\u2019ch pen wrth gerdded allan o\u2019r ystafell newid."}, {"text_idx": "#000037", "text": "\u201cFy ngwaith i yw ceisio gwella\u2019r chwaraewyr a\u2019u gwneud nhw\u2019n bobol ac yn be\u0302l-droedwyr gwell."}, {"text_idx": "#000038", "text": "\u201cGobeithio y galla i roi rhywfaint o wybodaeth a chyngor iddo fe i\u2019w wneud e\u2019n well, ac os gall e basio hynny i lawr y gadwyn yna dyna sut mae\u2019n gweithio, oherwydd roeddwn i\u2019n chwaraewr ifanc rywdro ac rydych chi\u2019n dysgu o\u2019ch profiadau."}, {"text_idx": "#000041", "text": "Daeth ge\u0302m rhif 150 i Ben Cabango yn ddiweddar \u2013 rhywbeth sydd wedi dod yn gynnar yn ei yrfa, meddai\u2019r chwaraewr ei hun."}, {"text_idx": "#000044", "text": "Wrth drafod y gwahaniaeth rhwng Michael Duff a\u2019i ragflaenydd Russell Martin, dywed Ben Cabango fod y ddau reolwr \u201cyn debyg ond yn wahanol ar yr un pryd\u201d ond fod \u201cmwy o sia\u0302p amddiffynnol\u201d ganddyn nhw o dan y rheolwr newydd."}, {"text_idx": "#000047", "text": "\u201cMae wastad yn ge\u0302m anodd yn erbyn Bristol City, so gobeithio gallwn ni gael y triphwynt i\u2019r ffans.\u201d"}, {"text_idx": "#000048", "text": "Er mai\u2019r Elyrch fydd y flaenoriaeth am y tro, mae ganddo fe un llygad ar gemau Cymru yn erbyn De Corea a Latfia ar yr un pryd."}, {"text_idx": "#000049", "text": "\u201cMae\u2019n rili bwysig bo ni\u2019n cael y triphwynt yn erbyn Latfia, oherwydd yn y gwersyll ddiwethaf roedden ni wedi colli\u2019r ddwy ge\u0302m, so dydyn ni ddim mewn safle gwych,\u201d meddai."}, {"text_idx": "#000051", "text": "Llinos Medi yn cyflwyno\u2019i henw i gynrychioli Ynys Mo\u0302n yn San Steffan\nMwyafrif helaeth ym mho\u0302l piniwn golwg360 yn cytuno a\u0302\u2019r terfyn cyflymder 20m.y.a.\nYmestyn y gwaharddiad ar yfed alcohol ar strydoedd Ceredigion\nRhagor yn llofnodi llythyr i ddiogelu dyfodol cylchgronau a gwefannau Cymraeg a Chymreig\nAngen manteisio ar \u201cgyfle euraidd\u201d i ehangu addysg Gymraeg yng ngogledd Powys"}, {"text_idx": "#000059", "text": "\u2018Sefydlu academi tenis genedlaethol yng Nghymru yn uchelgais\u2019"}, {"text_idx": "#000065", "text": "Mae angen cyfeiriad ebost dilys."}]